సోలో | వసుంధర అక్షరజాలం
Posted in వెండి తెర ముచ్చట్లు at 7:29 సా. by వసుంధర
సినిమాకు కథ ప్రాణం. కథనంతో కూడా ప్రాణం పోయగలగడం దర్శకత్వ ప్రతిభ. ఆ ప్రతిభకు మచ్చుతునక ఈ నవంబర్ 25న విడుదలైన సోలో చిత్రం. కథనంలో బయటపడే కథేమిటంటే-
గౌతమ్ ఒక సాఫ్ట్ వేర్ ఇంజనీరు హోదాకి ఎదిగిన అనాథ. సోలో బ్రతుకంటే విసిగిపోయిన అతడికి ఉమ్మడి కుటుంబంలో అమ్మాయిని పెళ్లి చేసుకుని- ఆ కుటుంబంలో ఒకడిగా తనూ జీవించాలని కల. కేవలం కుటుంబం పెద్దది కాదన్న కారణంగా కొన్ని సంబంధాలు కాదన్నాడు. కేవలం కుటుంబం పెద్దదన్న కారణంగా వైష్ణవి అనే అమ్మాయిని ప్రేమించాడు. చతురోపాయాలతో ఆమె తనని ప్రేమించేలా చేసుకున్నాడు.
వైష్ణవి తండ్రికి తన అక్కంటే పంచప్రాణాలూను. ఆమె ప్రేమించినవాణ్ణి పెళ్లి చేసుకుని అష్టకష్టాలూ పడుతోంది. అతడి బావని అదుపు చెయ్యడానికి వేరే పెద్దలు లేరు. తన కూతురి విషయంలో అలాంటి పొరపాటు చెయ్యకూడదనీ, ఆమెను పెద్ద కుటుంబంలో ఇవ్వాలనీ గట్టిగా నిర్ణయించుకుంటాడు. ఆ నిర్ణయం ఎంత గట్టిదంటే అక్కే స్వయంగా అడిగినా ఆమె కొడుక్కి తన కూతురు వైష్ణవిని ఇవ్వనంటాడు. ఈ పరిస్థితుల్లో ఆయన తన కూతుర్ని గౌతమ్ కి ఇస్తాడా? ఐతే గౌతమ్ పై వైష్ణవి ప్రేమ పీకె లోతుకి చేరిందని గ్రహించి ఆయన అట్నించి నరుక్కొచ్చాడు. వైష్ణవిని ఆతడు పెళ్లి చేసుకునే మాటైతే- ఆమెని మిగతా కుటుంబం అంతా వెలి వేస్తుందనీ- గౌతమ్ కి పెద్ద కుటుంబం దొరకదు సరికదా, వైష్ణవి కూడా పెద్ద కుటుంబానికి దూరమౌతుందనీ చెబుతాడు. అదిష్టంలేని గౌతమ్ తనకు తానుగా రంగంనుంచి తప్పుకుంటాడు. అక్కడ విశ్రాంతి. తర్వాత తండ్రి వైష్ణవికి వేరే సంబంధం చూస్తాడు. వియ్యంకుడికి వైష్ణవికి నచ్చింది కానీ ఆమె ప్రేమ గురించీ తెలిసింది. భవిష్యత్తులో ఇబ్బందులు రాకుండా ఉండడానికి- గౌతమ్ కళ్లముందే తన కొడుక్కి వైష్ణవితో పెళ్లి జరగాలంటాడాయన. ఫలితంగా గౌతమ్ తన స్నేహితులతో పెళ్లికి తరలి వస్తాడు. ఆ తర్వాత ఓ దిల్ వాలే దుల్హనియా లేజాయేంగే టైపులో నడిచి కథ సుఖాంతం.
ఈ కథలో పెళ్లిలో- అబ్బాయి, అమ్మాయిల సంపర్కంకంటే రెండు కుటుంబాల అనుబంధం ముఖ్యమని భావించే హీరో ఆశయం గొప్పది. ఆ ఆశయంతోటే హీరోని దెబ్బతీసిన మామ చాతుర్యం గొప్పది. మొదటి సగంలో వైష్ణవి ప్రేమను పొందడానికి గౌతమ్ చేసిన ప్రయత్నాల గురించి- ఇవి సినిమాల్లో మాత్రమే పనిచేస్తాయి- అన్న హెచ్చరిక అవసరం. వాటిలో ప్రొఫెసర్లని చిన్నబుచ్చడాలూ, ఆడపిల్లని వేధించడాలూ ఉన్నప్పటికీ- సన్నివేశాలన్నీ నవ్వు పుట్టిస్తాయి.
గౌతమ్ పాత్రలో నారా రోహిత్ చక్కగా ఇమిడిపోయాడు. మాట, నడక, నడత- అన్నీ హుందాగా ఉన్నాయి. కొన్నిచోట్ల అభిషేక్ బచన్ లా కనిపించాడు. నటనలో అతి లేకపోవడం విశేషమైతే- కొన్ని సందర్భాల్లో మరీ మితిగా ఉండడం సవరించుకోవాలి. మొత్తంమీద తెలుగు తెరకు ఓ మంచి కొత్త హీరో అనిపిస్తాడు రోహిత్. వైష్ణవిగా నిషా అగర్వాల్ తన పాత్రలో జీవించింది. రూపానికి తగిన నటన, భావాల్ని పలికే అందమైన పెద్ద కళ్లు ఆమెకు మంచి భవిష్యత్తును సూచిస్తాయి. వైష్ణవి తండ్రిగా ప్రకాష్ రాజ్ తనదైన బాణీలో చక్కని నటన ప్రదర్శించాడు. అక్కాతమ్ముళ్ల అనుబంధాన్ని ఆయన ప్రదర్శించిన తీరు అద్భుతం. ఐతే కూతురి ప్రేమపట్ల స్పందించడంలో సరైన అంతర్యుద్ధం కళ్లలో కనిపించక- ఆయన పూర్తి స్థాయి విలన్ లా అనిపించడం ఆయనదో, దర్శకునిదో చిరులోపం. చిన్నదైన అక్క పాత్రకి జయసుధ ఎంపిక దర్శకుడి పరిణతిని తెలియ జెస్తుంది. వియ్యంకుడి పాత్రలో శాయాజీ షిందేని తప్ప మరొకర్ని ఊహించుకోలేం ఆనిపిస్తుంది. వైష్ణవి సఖిగా నటించిన స్వప్నిక- ఆ పాత్రకే వన్నె తెచ్చింది. శ్రీనివాసరెడ్డి పూర్తిస్థాయి హాస్యనటుడిగా రూపొందాడనడానికి ఈ చిత్రం చాలు. ఆలీ పాత్ర చిత్రానికి అదనపు ఆకర్షణ.
మాటలు బాగున్నాయి. పాటల చిత్రీకరణలో కొత్తదనముంది. ఓ విషాదగీతం 1960-70ల్ని గుర్తు చేస్తుంది.
క్లైమాక్స్ రొటీన్ గా కాక ప్రేక్షకులకు చిక్కని విధంగా తీసి ఉంటే ఇంకా బాగుండేది అనిపించినా చక్కని కథనంతో చిలికి చిక్కని కథని వెలికి తీసిన దర్శకుడి ప్రతిభ అడుగడుగునా కనిపిస్తుంది. పరశురాంకి అభినందనలు.
హీరోలకి ఉన్నతాశయాలతోపాటు మంచి అలవాట్లు కూడా అవసరమని స్ఫురింపజేయడం కూడా ప్రధానమని గుర్తించి- ఇలాంటి చిత్రాల్ని మరింత సందేశాత్మకం చెయ్యగలరని ఆశిస్తూ- ఈ చిత్రానికి విజయాన్నీ- ఈ చిత్ర దర్శకనిర్మాతలనుంచి మరిన్ని మంచి, మెరుగైన చిత్రాల్నీ ఆశిద్దాం.
solo | vasundhara aksharajaalam
Posted in vendi tera muchhatlu at 7:29 saa. by vasundhara
sinimaaku katha praanam. kathanamtho kuudaa praanam poyagalagadam darsakatva pratibha. aa pratibhaku machutunaka ee navambar 25na vidudalaina solo chitram. kathanamlo bayatapade kathemitante-
gautam oka saft vere injaneeru hodaki edigina anatha. solo bratukante visigipoyina atadiki ummadi kutumbamlo ammayini pelli chesukuni- aa kutumbamlo okadigaa tanuu jeevinchaalani kala. kevalam kutumbam peddadi kaadanna kaaranamgaa konni sambandhaalu kaadannaadu. kevalam kutumbam peddadanna kaaranamgaa vaishnavi ane ammayini preminchaadu. chaturopayalato aame tanani preminchela chesukunnadu.
vaishnavi tandriki tana akkante panchapraanaaluunuu. aame preminchinavaanni pelli chesukuni ashtakashtaaluu padutondi. atadi bavani adupu cheyyadaaniki vere peddalu leru. tana koothuri vishayamlo alanti porapaatu cheyyakudadanii, aamenu pedda kutumbamlo ivvaalanee gattigaa nirnayinchukuntaadu. aa nirnayam entha gattidante akke swayamgaa adigina aame kodukki tana koothuru vaishnavini ivvanantaadu. ee paristhitullo aayana tana koothurni gautam ki istada? aithe gautam pai vaishnavi prema peeke lotuki cherindani grahinchi aayana atninchi narukkochadu. vaishnavini aatadu pelli chesukune maataithe- aameni migata kutumbam antaa veli vestundanii- gautam ki pedda kutumbam dorakadu sarikada, vaishnavi kuudaa pedda kutumbaaniki dooramoutundanii chebutaadu. adishtamleni gautam tanaku taanugaa rangamnunchi tappukuntaadu. akkada vishraanti. tarvaata tandri vaishnaviki vere sambandham chustadu. viyyankudiki vaishnaviki nachindi cony aame prema gurinchi telisindi. bhavishyattulo ibbandulu rakunda undadaaniki- gautam kallamunde tana kodukki vaishnavito pelli jaragalantadayana. phalitamgaa gautam tana snehitulato pelliki tarali vastaadu. aa tarvaata oo dil vaale dulhania lejayenge taipulo nadichi katha sukhantam.
ee kathalo pellilo- abbai, ammayila samparkankante rendu kutumbala anubandham mukhyamani bhavinche heero aasayam goppadi. aa aasayamtote heeroni debbateesina maama chaaturyam goppadi. modati sagamlo vaishnavi premanu pondadaaniki gautam chesina prayatnaala gurinchi- ivi cinemallo matrame panichestaayi- anna hecharika avasaram. vaatilo professorlani chinnabuchadaaluu, aadapillani vaedhinchadaaluu unnappatikii- sannivesaalannii navvu puttistaayi.
gautam paatralo nara rohit chakkaga imidipoyaadu. maata, nadaka, nadata- annee hundaagaa unnaayi. konnichotla abhishek bachan laa kanipinchaadu. natanalo athi lekapovadam visheshamaithe- konni sandarbhaallo mari mitigaa undadam savarinchukovali. mottammeeda telugu teraku oo manchi kotta heero anipistaadu rohit. vaishnavigaa nisha agarwal tana paatralo jeevinchindi. roopaaniki tagina natana, bhaavaalni palike andamaina pedda kallu aameku manchi bhavishyattunu suuchistaayi. vaishnavi tandrigaa prakash raj tanadaina baaneelo chakkani natana pradarsinchaadu. akkaatammulla anubandhaanni aayana pradarsinchina teeru adbhutam. aithe koothuri premapatla spandinchadamlo saraina antaryuddham kallalo kanipinchaka- aayana puurti sthaayi vilan laa anipinchadam aayanado, darsakunido chirulopam. chinnadaina akka paatraki jayasudha empika darsakudi parinatini teliya jestundi. viyyankudi paatralo saayaajii shindeni tappa marokarni oohinchukolem aanipistundi. vaishnavi sakhiga natinchina swapnika- aa paatrake vanne tecchindi. srinivasareddy puurtisthaayi hasyanatudiga roopondaadanadaaniki ee chitram chaalu. ali paatra chitraaniki adanapu aakarshana.
maatalu bagunnayi. paatala chitreekaranalo kottadanamundi. oo vishaadageetam 1960-70lni gurtu chestundi.
climax roteen gaa kaaka prekshakulaku chikkani vidhamgaa teesi unte inka bagundedi anipinchinaa chakkani kathanamtho chiliki chikkani kathani veliki teesina darsakudi pratibha adugaduguna kanipistundi. parasuraanki abhinandanalu.
heerolaki unnataasayaalatopaatu manchi alavaatlu kuudaa avasaramani sphurimpajeyadam kuudaa pradhaanamani gurtinchi- ilanti chitraalni marinta sandesatmakam cheyyagalarani aasistuu- ee chitraaniki vijayaannii- ee chitra darsakanirmaatalanunchi marinni manchi, merugaina chitraalnii aasiddaam.